Obolelātas

Obolelātas (Obolellata) ir paleozoja pleckāju klase. Obolelātas dzīvoja tikai kembrija periodā no apakškembrija līdz viduskembrijam. Šo klasi 1996. gadā izveidoja starptautiska zinātnieku grupa (Velsas ģeologs Elvins Viljamss, amerikāņu paleontoloģe Sandra Karlsone, britu paleontologs Hovards Brantons, zviedru paleontologs Larss Holmers un Velsas paleontologs Leonīds Popovs).

 Apraksts 
Obolelātu čaula ir abpusēji izliekta, foliāla, nepunktēta. Abi čaulas vāki ir hemiperifēriski augoši un ar labi attīstītām interarejām. Ventrālā interareja ir ar deltīriju, kas parasti ir pārklāta ar ieliektu pseidodeltīdiju, un reti ir atvērta. Slēdzenes struktūras ir attīstītas dažādā pakāpē. Muskulatūru, domājams, veidoja iekšējie slīpie muskuļi, kas pie dorsālā vāka bija piestiprināti mediāli no aizmugures.Popov, L. E. and. L. E. Holmer. 2000. Class Obolellata, p. 200–208. In R. L. Kaesler (ed.), Treatise on Invertebrate Paleontology, Part H, Brachiopoda. Vol. 2. The Geological Society of America (Boulder, Colorado) and The University of Kansas Boulder (Lawrence, Kansas). 200. lpp.

 Sistemātika 
Obolelātu klasē ir divas kārtas ar trim dzimtām:Marinespecies.org
 klase: Obolellata A. Williams, Carlson, Brunton, Holmer & Popov, 1996 †
 kārta: Naukatida Popov & Tikhonov, 1990 †
 virsdzimta: Naukatoidea Popov & Tikhonov, 1990 †
 dzimta: Tomteluvidae Streng, Butler, Peel, Garwood & Caron, 2016 †
 kārta: Obolellida Rowell, 1965 †
 dzimta: Obolellidae Walcott & Schuchert, 1908 †
 dzimta: Trematobolidae Williams et al., 2000 †

(†) - izmirušu organismu grupa.

 Atsauces 

Kategorija:Pleckāji